da da da da nb de da da da da da da da da da da da fi da da da da da da da hu da da da en da en hu sv sv da da da da da da da da da da da da da da
Skvat eller supermand? Gør aldrig de her 5 ting på en date - Single.dk
Hvordan er man maskulin og ridderlig på den helt rigtige måde uden at falde igennem eller ramme MeToo-muren? På en date kan du starte med at undgå de her 5 flop.
Kvinder vil have supermænd. Super romantiske, super handy, super sjove, super elskere. Men ikke til overflod. Der skal være balance. Ligestilling. Ham, der klapper røv offentligt, eller med et overbærende suk tager skruetrækkeren ud af hendes hånd – væk med ham! Ham, der er opmærksom og generøs? Fjong. Men needy? – Ellers tak. Og selvom han hellere må sidde ned og tisse end strinte ved siden af, skal hans feminine side ikke fylde mere end til at have god smag, når det kommer til boligindretning.
Så altså hvor placerer man sig sikkert på grafen mellem skvat og supermand? Hvordan er man maskulin og ridderlig uden at falde igennem som Don-Draper-go-home eller Flade-Finn-fra-blå-stue?
Uha, det er ikke let, men skal du på date, kan du starte med at undgå de her 5 flop.
1. Tid, tøj og tømmermænd
Hvis din date har været nødt til at vente på dig, fordi du ikke har passet tiden, hvis du dukker op og ligner en krøllet klud, som har været brugt til at fjerne overskudsolie med, eller – gud forbyde det – har tømmermænd, så regn med, at du lander tættere på skvat end supermand. Meget tættere. Når dét er sagt (og du er ankommet til tiden), må du imidlertid gerne være en lille smule shabby. Ikke snavset, men shabby. Tjek tidens hotte mandetyper: Deres daggamle skægstubbe er rå på den helt rigtige måde. Fx. tidligere stofmisbruger og nu superstjerne Robert Downey Jr. – Hugh Jackman eller den spanske tennisspiller Carlos Alcaraz, som lige nu er nummer et på verdensranglisten.
Læs også: 10 smarte måder at tiltrække din drømmekvinde på
– Hvad har du lyst til? – Ja, hvad synes du? Caffelatte? Cappuccino? Vin? Rød eller hvid? Øh-bøh… Nogle mennesker er kronisk ubeslutsomme. Superman vil aldrig tøve med at træffe et valg, end ikke et lillebitte mikroskopisk et om kaffe. Man må bare konstatere, at en vis handlekraft er mere uimodståelig end det flakkende blik og nærmest lammede kropssprog, en mand kan få, mens han forsøger at udsætte eller undgå at beslutte sig. Slå plat eller krone og kom videre!
3. Grim tale og praleri
Grim tale kan være så meget. Det kan være en lind strøm af f****n’ ukultiverede bandeord. Det kan også være at tale grimt om nogen. Fx. ved at kommentere forbipasserende i nedsættende vendinger og være nedladende overfor servicepersonale. Det er et skvat, der må stive sig selv af ved at komme med mishagsytringer om andre. En rigtig supermand er heller ikke storskrydende. Lois Lane var da aldrig faldet for Clark Kent, hvis han var kommet blæsende ind på Daily Planet og havde pralet af, at han kunne flyve! Eller jo, – det var hun måske, men praleri er bare så trættende. Og tit lidt komisk. Mest trættende.
Læs også: Derfor skal du få dig en yngre kone som er klogere end dig selv
4. Den utiltalende jalousi
Ingen slipper helt for at føle et stik af jalousi af og til. Det er nærmest uundgåeligt, men lad endelig være med at vise det, hvis du kan mærke, det gustne, grønne monster er i færd med at bemægtige sig din sjæl – eller bare dit gode humør. Forbliver du helt cool og tilbagelænet, når hendes Herkules af en ekskæreste træder ind på scenen som en ridder i skinnende rustning (eller stiger ud af sin Audi E-tron), vidner det trods alt om en vis selvsikkerhed. Tegn på jalousi derimod… Ja, det vidner jo så om det modsatte: Mangel på selvsikkerhed. Undgå samtidig at lokke jalousien frem hos din date ved at lade dig distrahere (og slet-slet-slet ikke kommentere) andre kvinder. Det er godt nok din date, der rammes af utiltalende følelser, men regn med, at det er dig, der bliver synderen. I hvert fald ikke supermanden.
Læs også: Sådan scorer du en kvinde, der kan bakke med en trailer
5. Bliv ikke sur
Hvornår er man for blød og hvornår er man for macho og risikerer at ramme MeToo-muren? Med debatten om samtykkeerklæringer forud for sex og retten til at sige fra, hvilket selvfølgelig er en god ting, er impulsivitet blevet en lidt mere kilden (undskyld ordvalget) affære. Er du en af de gamle krigere, der er gået efter at nedlægge dit bytte – og damer på stribe, er du blevet komplet umoderne. På vej til udryddelse. Det kan godt være, du synes, det er træls, men du er nødt til at dæmpe dig. Nej, tag det roligt, det er kun for sjov. Men tag det ikke personligt, hvis din date ikke udvikler sig, som du undervejs fik indtryk af, eller håbede, at den ville. Hvis hun alligevel ikke vil med hjem. Det er skvattet at blive sur eller såret over det. Følger du hende derimod hjem eller et stykke på vej, er der fair chancer for en flot placering på Supermand-grafen.
Læs også: Sådan følger du op på jeres første date
Vil du opleve dating der giver sommerfugle i maven?
Kom ind og mærk sommerfuglene i maven når vi afslører hvem du passer allerbedst sammen med. Vores unikke matchmaker-teknologi arbejder 24 timer i døgnet. Er du klar til at møde din nye kæreste?
Kontakt kundeservice Ofte stillede spørgsmål
🎉 Events for singler
🥰 Opret gratis profil
© 1999 — 2022 Single.dk ApS
Sådan tackler du gamle skuffelser, hvis de forhindrer dig i at give kærligheden en ny chance
Har fortidens synder – og skuffelser – slået en klo i dig, så du ikke tør date og række ud efter en kæreste? Find dig ikke i det.
6 sikre svar når hun siger hun har brug for plads
De ord er en ordentlig mavepuster. Du troede, at alt var godt, men nu siger din date eller kæreste, at hun må have luft. Har brug for plads og trænger til at være alene. Så hvad svarer du? Og hvad gør du?
© 1999 — 2022 Single.dk ApS
Lad mig hjælpe dig med at finde din nye kæreste ❤️
Er du en mand eller kvinde?
Jeg er mand Jeg er kvinde
Beklager, dette websted bruger funktioner, som din browser ikke understøtter.
Opgrader til en nyere version af Firefox, Chrome, Safari eller Edge så er du klar.